Legal Document

Category: 295

Text:
104. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 285 της 19/27 Ιουλ. 1993 (ΦΕΚ Α' 124) Διαδικασία παραγωγής κινηματογραφικών ταινιών από τους τηλεοπτικούς σταθμούς. ΄Εχοντας υπόψη: 1.Τις διατάξεις του Νόμ. 1558/1985 "Κυβέρνηση και Κυβερνητικά Όργανα" (ΦΕΚ Α' 137). 2.Τις διατάξεις του άρθρ. 7 του Νόμ. 1866/1989 "Ίδρυση Εθνικού Συμβουλίου Ραδιοτηλεοράσεως και παροχή αδειών για την ίδρυση και λειτουργία τηλεοπτικών σταθμών" (ΦΕΚ Α' 222). 3.Τις διατάξεις του άρθρ. 27 του Νόμ. 2081/1992 (ΦΕΚ Α' 154) και το γεγονός ότι από τις διατάξεις του Δ/τος αυτού δεν προκαλείται δαπάνη σε βάρος του κρατικού προϋπολογισμού. 4.Την αριθ. 247/1993 γνωμοδότηση του Συμβουλίου της Επικρατείας, μετά από πρόταση των Υπουργών Προεδρίας της Κυβέρνησης και Πολιτισμού, αποφασίζουμε: 1.Συνιστάται στο Υπουργείο Πολιτισμού Επιτροπή Ελέγχου εφαρμογής διατάξεων του άρθρ. 7 του Νόμ. 1866/1989, αποτελούμενη από: α.τον Πρόεδρο του γνωμοδοτικού Συμβουλίου Κιν/φίας Υπουργείου Πολιτισμού, ως Πρόεδρο,  β.ένα διακεκριμένο σκηνοθέτη. γ.ένα διευθυντή παραγωγής, δ.ένα κριτικό κινηματογράφου, ε.έναν εκπρόσωπο της Δ/νσεως Εποπτείας της Γενικής Γραμματείας Τύπου και Πληροφοριών, στ.έναν εκπρόσωπο από το Ραδιοτηλεοπτικό Σταθμό, η περίπτωση του οποίου εξετάζεται κάθε φορά. Τα μέλη της επιτροπής αυτής με τους αναπληρωτές τους διορίζονται για δύο χρόνια με απόφαση του Υπουργού Πολιτισμού. Ο εκπρόσωπος της Γενικής Γραμματείας Τύπου και Πληροφοριών (Γ.Γ.Τ.Η.) ορίζεται από τον Υπουργό Προεδρίας της Κυβέρνησης.  Γραμματέας της Επιτροπής ορίζεται με την ίδια απόφαση υπάλληλος του Τμήματος Κινηματογράφου του ΥΠΠΟ. Η Επιτροπή συνέρχεται και λειτουργεί στα γραφεία του τμήματος Κινηματογράφου του Υπουργείου Πολιτισμού σε τακτική συνεδρίαση μία φορά το μήνα και σε έκτακτη όποτε κρίνει ο πρόεδρος ή του ζητήσουν 3 τουλάχιστον μέλη. Η γραμματειακή εξυπηρέτηση της Επιτροπής γίνεται από το προσωπικό του Τμήματος Κινηματογράφου του Υπουργείου Πολιτισμού. 2.Έργο της Επιτροπής είναι ο έλεγχος της εφαρμογής της διατάξεως του άρθρ. 7 του Νόμ. 1866/1989 και ειδικώτερα: α.να εξακριβώνει το ύψος του ποσού, το οποίο κάθε εταιρεία τηλεοπτικού σταθμού οφείλει να διαθέτει, κατ’ εφαρμογήν του άρθρ. 7 του Νόμ. 1866/89. β.να χαρακτηρίζει όσες κινηματογραφικές ταινίες παράγονται, κατά τη διαδικασία και τον τρόπο του παρόντος, ως ταινίες παραχθείσες κατ’ εφαρμογήν του άρθρ. 7του Νόμ. 1866/89 και να αποχαρακτηρίζει αυτές στις περιπτώσεις, που εκ των υστέρων διαπιστώνονται παραβάσεις των διατάξεων του παρόντος. γ.να ελέγχει αν το προς διάθεσιν ποσόν διετέθη, πράγματι για κινηματογραφικές ταινίες διάρκειας 70-150 λεπτών, με υπόθεση και ηθοποιούς, με απαραίτητο προορισμό την προβολή σε κινηματογραφικές αίθουσες. δ.να κάνει αναφορές στα αρμόδια προς επιβολήν κυρώσεων όργανα και ειδικά στον Εθνικό Συμβούλιο ραδιοτηλεοράσεως. Άρθρ.2.-1.Ως κινηματογραφικές ταινίες νοούνται αυτές ο οποίες πληρούν τους όρους του άρθρ. 7 του Νόμ. 1866/89 και ανταποκρίνονται στον ορισμό και τα χαρακτηριστικά που θέτει ο Νόμ. 1597/86, όπως τροποποιήθηκε με το άρθρ. 29 του Νόμ 1876/90. Οι κινηματογραφικές αυτές ταινίες (τελική κόπια) πρέπει να ενσωματώνονται σε υλικό υπόστρωμα εκμετάλλευσης (φίλμ 35 μμ) και ο προϋπολογισμός τους να συμπεριλαμβάνει ειδικό κονδύλι, το οποίο θα προορίζεται για την καλλιτεχνική και εμπορική προώθηση της ταινίας. 2.Οι παραγόμενες κατ’ εφαρμογήν του Νόμ. 1866/89 και του Δ/τος αυτού κινηματογραφικές ταινίες δεν επιτρέπεται να μεταδοθούν εντός Ελλάδος τηλεοπτικά, καλωδιακά ή δορυφορικά, πριν την πάροδο 12 μηνών από την πρώτη προβολή τους σε κινηματογραφική αίθουσα, μέσα από το δίκτυο εμπορικής διανομής των ταινιών. Επιτρέπεται η εκτός Ελλάδος μετάδοση τηλεοπτικά και καλωδιακά όχι όμως και δορυφορικά. Σε περίπτωση παράβασης της διάταξης αυτής, η Επιτροπή αποχαρακτηρίζει την ταινία ως παραχθείσα κατ’ εφαρμογήν του άρθρ. 7 του Νόμ. 1866/89 και το ποσό συμμετοχής της εταιρείας τηλεοπτικών σταθμών στην παραγωγή της συγκεκριμένης ταινίας δεν θεωρείται ότι διατέθηκε σε εφαρμογή του άρθρ. 7 του Νόμ. 1866/89 και συνεπώς πρέπει να διατεθεί το ποσό αυτό για την παραγωγή άλλης κινηματογραφικής ταινίας, σύμφωνα με την διαδικασία του Δ/τος αυτού. Άρθρ.3.-1.Το ακριβές ποσό, το οποίο κάθε εταιρεία τηλεοπτικών σταθμών οφείλει να διαθέτει κάθε χρόνο, κατ’ εφαρμογή του άρθρ. 7 του Νόμ. 1866/1989, υπολογίζεται από την Επιτροπή, σε συνεργασία με την αρμόδια υπηρεσία εποπτείας του Υπουργείου Πολιτισμού, με τους ελεγκτές κάθε εταιρείας, καθώς και εάν παρίσταται ανάγκη με ένα λογιστή του Σώματος Ορκωτών Λογιστών. Ο υπολογισμός αυτός γίνεται με βάση τους δημοσιευόμενους Ετήσιους Ισολογισμούς κάθε εταιρείας, για τη χρήση του προηγούμενου έτους και πρέπει να έχει ολοκληρωθεί μέσα σε 30 ημέρες από τη δημοσίευση αυτή. Τα ακριβή ποσά που προκύπτουν από τον υπολογισμό αυτό, αναγράφονται σε ειδική έκθεση της επιτ-ροπής, η οποία δημοσιεύεται σε 3 τουλάχιστον εφημερίδες με ημερήσια κυκλοφορία και κοινοποιείται στις (Μετά τη σελ. 296,444) Σελ. 296,445 Τεύχος 1286-Σελ. 87 Κρατική Ραδιοφωνία-Τηλεόραση 18.Ρ.α.104 ενδιαφερόμενες εταιρείες τηλεοπτικών σταθμών. 2.Οι εταιρείες τηλεοπτικών σταθμών καταθέτουν στη Γραμματεία της Επιτροπής 5 αντίγραφα του σεναρίου της προς παραγωγή ταινίας, προϋπολογισμό και κατάσταση βασικών συντελεστών. Μέσα σε 30 ημέρες από την κατάθεση αυτή, η επιτροπή οφείλει να κάνει ένα προκαταρκτικό έλεγχο της συνδρομής των προϋποθέσεων του Νόμου και να κοινοποιήσει εγγράφως στην ενδιαφερόμενη εταιρεία τηλεοπτικών σταθμών ότι πληρούνται ή όχι οι προϋποθέσεις του Νόμου. 3.Μετά την ολοκλήρωση τη παραγωγής μιας κινηματογραφικής ταινίας για την οποία υπάρχει έγκριση της προηγούμενης παραγράφου, ή συμμετέχουσα σ’ αυτήν εταιρεία τηλεοπτικών σταθμών, καταθέτει στην επιτροπή όλα τα στοιχεία που τυχόν θα ζητηθούν από αυτή, προκειμένου να διαπιστωθεί εάν τηρήθηκαν οι όροι παραγωγής της ταινίας, όπως έχουν προεγκριθεί. Άρθρ.4.-1.Οι εταιρείες τηλεοπτικών σταθμών υποχρεούνται να έχουν διαθέσει εφ’ άπαξ ή τμηματικά το ποσό το οποίο έχει υπολογίσει η επιτροπή βάσει του Νόμου, μέσα σε 18 μήνες από τη δημοσίευση του Ετήσιου Ισολογισμού τους, για κινηματογραφικές ταινίες που η επιτροπή έχει προεγκρίνει. 2.Η Επιτροπή ελέγχει με κάθε νόμιμο μέσο και τρόπο, εάν η εταιρεία τηλεοπτικών σταθμών διέθεσε πραγματικά το ποσό που υπολογίστηκε. Ειδικώτερα μπορεί να ορίσει ένα λογιστή του Σώματος Ορκωτών Λογιστών, ο οποίος θα προβεί για λογαριασμό της σε έλεγχο βιβλίων και παραστατικών στοιχείων της ταινίας, που κρατούνται από την ίδια εταιρεία, εφόσον η εταιρεία είναι παραγωγός ή από τρίτον σε περίπτωση συμπαραγωγής. Τυχόν άρνηση από την εταιρεία ή τον τρίτο, να επιτρέψει τον έλεγχο αυτόν, επιφέρει αυτομάτως τον μη χαρακτηρισμό της ταινίας, ως παραχθείσης κατά εφαρμογή του άρθρ. 7 του Νόμ. 1866/1989. 3.Σε περίπτωση μη διάθεσης όλου ή μέρους του ποσού, που οι εταιρείες τηλεοπτικών σταθμών υποχρεούνται να διαθέσουν σύμφωνα με το άρθρ. 7 του Νόμ. 1866/89 και με τον τρόπο και τη διαδικασία του παρόντος, η επιτροπή μεριμνά και αποστέλλει στις παραβαίνουσες το Νόμο εταιρείες, πλήρη φάκελο των προς παραγωγή κινηματογραφικών ταινιών του Ελληνικού Κέντρου Κινηματογράφου (Ε.Κ.Κ.) και τις καλεί να επιλέξουν μέσα σε 30 ημέρες, σε ποιά ή ποιες από αυτές θα ήθελαν να συμμετάσχουν. Αν παρέλθει άπρακτη η προθεσμία αυτή οι εταιρείες τηλεοπτικών σταθμών υποχρεούνται να συμμετάσχουν μέχρι το ύψος του ποσού που οφείλουν και με ίδιο ποσοστό,. σε όλες τις προς παραγωγή ταινίες του Ελληνικού Κέντρου Κινηματογράφου (Ε.Κ.Κ.), επί των οποίων αποκτούν και τα ανάλογα δικαιώματα ως συμπαραγωγοί. Σελ. 296,446 Τεύχος 1286-Σελ. 88 Σε περίπτωση που οι εταιρείες τηλεοπτικών σταθμών αρνηθούν ή αμελήσουν να διαθέσουν το ποσό που οφείλουν για παραγωγή ή συμπαραγωγή ταινιών, τότε η επιτροπή, μετά την εκπνοή της προθεσμίας που ορίζεται στην παρ. 1 του άρθρου αυτού, ζητά από το Εθνικό Συμβούλιο Ραδιοτηλεόρασης, την επιβολή κυρώσεων, σύμφωνα με την παρ. 3 του άρθρ. 3 του Νόμ. 1866/89. Άρθρ.5.-Η πρώτη έκθεση της Επιτροπής σχετικά με το ύψος του οφειλομένου προς διάθεση ποσού, από κάθε εταιρεία πρέπει να γίνει μέσα σε 30 ημέρες από τη δημοσίευση του Ετήσιου Ισολογισμού κάθε εταιρείας τηλεοπτικού σταθμού για τη χρήση του 1992.